చెన్నై: తమిళ సినీ నటుడు ధనుష్ పంట నష్టాలవల్ల ఆత్మహత్యలు చేసుకున్న, గుండెపోటుతో మృతి చెందిన రైతుల కుటుంబాలకు ఆర్థిక సహాయం అందజేసి తన తల్లిగారి ఊరైన శంకరాపురం గ్రామస్థుల ప్రశంసలందుకున్నారు. తేని జిల్లా శంకరాపు రంలో ధనుష్ కులదైవమైన కరుప్పసామి ఆలయం ఉంది. ప్రతియేటా ధనుష్ కుటుంబ సమేతంగా ఆ ఆలయాన్ని దర్శించటం ఆనవాయితీ. ఆ మేరకు బుధవారం ఉదయం ధనుష్, ఆయన సతీమణి ఐశ్వర్య, తల్లి దండ్రులు కస్తూరి రాజా, విజయలక్ష్మి తదితర కుటుంబీకులతో అక్కడికి వెళ్ళి కరుప్పసామి ఆలయంలో ప్రత్యేక పూజలు నిర్వహించారు. ఆ తర్వాత జరిగిన ఓ ప్రత్యేక కార్యక్రమంలో పంటనష్టాలతో ప్రాణాలు కోల్పోయిన 125 మంది రైతుల కుటుంబీకులకు తలా రూ.50 వేల చొప్పున రూ.63 లక్షల ఆర్థిక సహాయం అందజేశారు. ఈసందర్భంగా ధనుష్ మాట్లాడుతూ రాష్ట్రంలో తమిళ రైతులు ఆత్మహత్యలు చేసుకోవడం, గుండె ఆగి మృతి చెందటం వంటి సంఘటనలను చూసి తల్లడిల్లిపోయానని చెప్పారు.      ఆ రైతుల కుటుంబాలకు ఉడుతాభక్తిగా తన వంతు సాయం అందించాలని దర్శకుడు సుబ్రమణ్యశివ కెమెరామెన్ వేల్రాజ్ నాయకత్వంలో 11 మంది సభ్యులున్న కమిటీని ఏర్పాటు చేసి రైతన్నలను కోల్పోయిన 250 కుటుంబీకులను ఎంపిక చేశారని, తొలివిడతగా 125 మందికి యాభైవేల చొప్పున ఆర్థిక సహాయం అందించానని ఆయన తెలిపారు. మరో విడతగా 125 మంది రైతు కుటుంబాలను ఎంపిక చేసి వారికి కూడా తలా రూ. 50 వేలు అందిస్తానని ధనుష్ తెలిపారు.
chennai: tamila cinee natudu dhanush panta nashtalavalla aatmahatyalu chesukunna, gundepotutho mruti chendina raitula kutumbaalaku aardhika sahayam andajesi tana talligaari ooraina sankarapuram graamasthula prasamsalandukunnaaru. theni jilla sankarapu ramlo dhanush kuladaivamaina karuppasamy aalayam undi. pratiyeta dhanush kutumba sametamgaa aa aalayaanni darsinchatam aanavaayitii. aa meraku budhavaaram udayam dhanush, aayana sateemani aishwarya, talli dandrulu kasturi raja, vijayalakshmi taditara kutumbeekulato akkadiki velli karuppasamy aalayamlo pratyeka poojalu nirvahinchaaru. aa tarvaata jarigina oo pratyeka kaaryakramamlo pantanashtaalatho praanaalu kolpoina 125 mandi raitula kutumbeekulaku talaa roo.50 vela choppuna roo.63 lakshala aardhika sahayam andajesaaru. eesandarbhamgaa dhanush maatlaadutuu rashtramlo tamila raitulu aatmahatyalu chesukovadam, gunde aagi mruti chendatam vanti sanghatanalanu chusi talladillipoyanani cheppaaru.      aa raitula kutumbaalaku udutaabhaktigaa tana vantu saayam andinchaalani darsakudu subramanyasiva kemeramen velraj naayakatvamlo 11 mandi sabhyulunna kamiteeni erpaatu chesi raitannalanu kolpoina 250 kutumbeekulanu empika chesarani, tolividatagaa 125 mandiki yabhaivela choppuna aardhika sahayam andinchaanani aayana telipaaru. maro vidatagaa 125 mandi raitu kutumbaalanu empika chesi vaariki kuudaa talaa roo. 50 velu andistaanani dhanush telipaaru.